stanford-oval/wikipedia huggingface dataset:
SS Carl D. Bradley
Haaksirikko

Marraskuun 18. päivän iltana 1958 Carl D. Bradley oli matkalla pelkässä painolastissa Michiganjärven pohjoisosassa purettuaan edellisenä iltana kalkkikivilastin Indianan Garyssa. Alus joutui myrskyyn, jonka tuulenvoimakkuus oli 29 metriä sekunnissa ja joka nostatti kuusimetrisiä aaltoja.
Alus oli noin kahdenkymmenen kilometrin päässä Gull Islandin lounaispuolella, kun noin kello 17:30 aluksen runko alkoi katketa kahteen osaan. Ensimmäinen perämies onnistui lähettämään kolme erillistä hätäviestiä, ennen kuin sähköjohdot katkesivat. Päällystö antoi käskyn jättää alus, mutta Bradley upposi ennen kuin pelastuslauttoja saatiin onnistuneesti laskettua vesille.
Yhdysvaltain rannikkovartiosto reagoi hätäkutsuun lähettämällä alueelle ilma- ja pintapelastusyksiköitä ja ohjaamalla alueelle siviilialuksia auttamaan etsinnöissä, jotka jatkuivat läpi yön seuraavaan päivään. Marraskuun 19. päivän aamuna kello 08:25 rannikkovartioston kutteri USCGC Sundew löysi Bradleyn etumaisen pelastuslautan ja kaksi eloonjäänyttä kahdeksan kilometrin päässä Gull Islandsilta koilliseen. Eloonjääneet olivat ensimmäinen perämies Elmer H. Fleming sekä kansimies Frank L. Mays.
Etsinnöissä löydettiin kaikkiaan 18 merimiehen ruumiit, joista suurin osa kuljetettiin tunnistettaviksi michiganilaisen Charlevoix'n kaupungintalolle. Turmassa menehtyi kaikkiaan 33 merimiestä.
Aluksen hylky lepää Michiganjärven pohjassa noin 110 metrin syvyydessä.
Carl D. Bradleyn miehistö

| Nimi | Ikä | Kotipaikka | Ammatti | Kohtalo |
| --- | --- | --- | --- | --- |
| Carl R. Bartell | 25 | kolmas perämies | menehtyi |  |
| John L. Bauers | 30 | Rogers City, Michigan | 1. apulaiskonemies | kadoksissa |
| Douglas J. Bellmore | 34 | Onaway, Michigan | palvelija | kadoksissa |
| Duane W. Berg | 25 | Rogers City, Michigan | kansimies | kadoksissa |
| Alfred F. Boehmer | 32 | Rogers City, Michigan | 2. apulaiskonemies | menehtyi |
| Richard J. Book | 26 | Portsmouth, Iowa | kansimies | menehtyi |
| Roland O. Bryan | 52 | Loudenville, New York | päällikkö | kadoksissa |
| Alva H. Budnick | 26 | Rogers City, Michigan | vahtimies | menehtyi |
| Raymond G. Buehler | 59 | Lakewood, Ohio | ylikonemestari | kadoksissa |
| William T. Elliott | 26 | Rogers City, Michigan | korjaaja | menehtyi |
| Clyde M. Enos | 30 | Cheboygan, Michigan | lämmittäjä | kadoksissa |
| Erhardt O. Felax | 47 | Rogers City, Michigan | lämmittäjä | menehtyi |
| Elmer H. Fleming | 43 | Rogers City, Michigan | ensimmäinen perämies | pelastui |
| John F. Fogelsonger | 31 | St. Ignace, Michigan | toinen perämies | kadoksissa |
| Cleland E. Gager | 30 | Onaway, Michigan | voitelija | menehtyi |
| Paul A. Greengtski | 23 | Posen, Michigan | vahtimies | kadoksissa |
| Paul C. Heller | 45 | Rogers City, Michigan | lämmittäjä | menehtyi |
| Paul R. Horn | 21 | Rogers City, Michigan | voitelija | menehtyi |
| Dennis M. Joppich | 19 | Rogers City, Michigan |  | kadoksissa |
| Raymond J. Kowalski | 31 | Rogers City, Michigan | ruorimies | menehtyi |
| Joseph Krawczak | 35 | Rogers City, Michigan | ruorimies | menehtyi |
| Floyd A. MacDougall | 26 | Rogers City, Michigan | voitelija | kadoksissa |
| Frank L. Mays | 26 | Rogers City, Michigan | kansivahti | pelastui |
| Dennis B. Meredith | 25 | Metz Township, Michigan | kansimies | kadoksissa |
| Melville W. Orr | 35 | Rogers City, Michigan | vahtimies | kadoksissa |
| Alfred G. Pilarski | 30 | Rogers City, Michigan | 2. kokki | menehtyi |
| Gary N. Price | 21 | Onaway, Michigan | kansimies | menehtyi |
| Leo J. Promo, Jr. | 21 | Rogers City, Michigan | avustava purkulaitteen käyttäjä | menehtyi |
| Bernard J. Schefke | 19 | Rogers City, Michigan | palvelija | menehtyi |
| Keith H. Schuler | 34 | Rogers City, Michigan | 3. apulaiskonemestari | kadoksissa |
| James L. Selke | 18 | Rogers City, Michigan | palvelija | kadoksissa |
| Gary L. Strzelecki | 21 | Rogers City, Michigan | kansivahti | menehtyi |
| Earl P. Tulgetske, Jr. | 30 | Rogers City, Michigan | ruorimies | kadoksissa |
| Edward N. Vallee | 49 | Rogers City, Michigan | purkulaitteen käyttäjä | menehtyi |
| John Zoho | 63 | Clairton, Pennsylvania | palvelija | menehtyi |
Aiheesta muualla

(englanniksi) Yhdysvaltain rannikkovartioston raportti (PDF)
(englanniksi) Carl D. Bradley
(englanniksi) Expedition 97's Bradley Photos
Vischer

Vischer on muun muassa seuraavien henkilöiden nimi:
Friedrich Theodor Vischer, salanimi Mystifizinsky (1807–1887), saksalainen esteetikko; hänen poikansa oli Robert Vischer
Peter Vischer (n. 1455–1529), saksalainen kuvanveistäjä
Philip Roger "Phil" Vischer (s. 1966), yhdysvaltalainen animaattori, kirjailija ja ääninäyttelijä
Robert Vischer (1847–1933), saksalainen taidehistorioitsija ja esteetikko; hänen isänsä oli Friedrich Theodor Vischer
Shut You Out

| ”Shut You Out” Millencolin |
| --- | --- | --- |

Singlen tiedot
 Albumilta: Kingwood
 Julkaistu: 24. lokakuuta 2005
 Tyylilaji: punk rock
 Levy-yhtiö: Burning Heart Records
Millencolinin muut singlet
| ”Ray” 2005 | ”Shut You Out” 2005 | ”Detox” 2008 |
Shut You Out on ruotsalaisen punk-yhtye Millencolin kappale, joka julkaistiin heidän albumillaan Kingwood. Kappale julkaistiin singlenä 24. lokakuuta 2005. Kappaleen B-raita oli ennen julkaisematon kappale ”Ratboy’s Masterplan”.
Kappaleet

Shut You Out
Ratboys Masterplan
Saksan 7. jalkaväkidivisioona (Reichswehr)

| 7>  jalkaväkidivisioona |
| --- | --- |
Toiminnassa:  tammikuu 1922–lokakuu 1934
Valtio:   Saksa
Puolustushaarat:  Maavoimat
Aselajit:  Jalkaväki
Osa joukkoa:  Reichsheer
Koko:  divisioona
Tukikohta:  München
Saksan 7. jalkaväkidivisioona (saks. 7. Infanterie-Division) oli Weimarin tasavallan maavoimien yhtymä maailmansotien välillä 1922-1934.
Perustaminen

Versailles'n sopimuksen täyttämiseksi 31. heinäkuuta 1920 asevoimien supistamisesta annetun lain mukaisesti jokainen sotilaspiiri (saks. Wehrkreis) muodostaisi divisioonan 1. lokakuuta 1920. Übergangsheerin eli siirtymäajan asevoimien Reichswehr-Brigaden 21, 23 ja 24 muodostivat tammikuussa 1921 7. divisioonan, johon kuului kolme jalkaväkirykmenttiä, kenttätykistörykmentti, pioneeripataljoona, viestipataljoona, kuljetuspataljoona ja lääkintapataljoona.
Yhtymä lakkautettiin lokakuussa 1934 ja sen yksiköt siirrettiin muodostettaviin Wehrmachtin 21 uuteen divisioonaan.
Komentajat

Müncheniin sijoitetun Wehrkreis VII:n komentajat olivat oman toimensa ohella divisioonankomentajina. Komentajina olivat:
jalkaväenkenraali Arnold Ritter von Möhl 1. lokakuuta 1920 – 1. tammikuuta 1923
kenraaliluutnantti Otto von Lossow 1. tammikuuta 1923 – 20. maaliskuuta 1924
tykistönkenraali Friedrich Freiherr Kress von Kressenstein 20. maaliskuuta 1924 – 1. tammikuuta 1928
jalkaväenkenraali Adolf Ritter von Ruith 1. tammikuuta 1928 - 1. helmikuuta 1930
kenraaliluutnantti Wilhelm Ritter von Leeb 1. helmikuuta 1930 - 1. lokakuuta 1933
Saksan 73. jalkaväkidivisioona

| 73>  Infanterie-Division |
| --- | --- |
Toiminnassa:  1939–1945
Valtio:   Saksa
Puolustushaarat:   Maavoimat
Aselajit:  Jalkaväki
Sodat ja taistelut:  Toinen maailmansota
Komentajat
Tunnettuja komentajia:  Friedrich von Rabenau Bruno Bieler Rudolf von Bünau Johannes Nedtwig Fritz Franek Kurt Hähling Franz Schlieper
Saksan 73. jalkaväkidivisioona (saks. 73. Infanterie-Division) oli Saksan maavoimien yhtymä toisessa maailmansodassa.
Perustaminen

Divisioona perustettiin 26. elokuuta 1939.
Historia

Puolan valtauksen aikana divisioona oli Pohjoisen Armeijaryhmän reservinä. Itärintamalla divisioona oli heinäkuusta 1941 toukokuuhun 1944. Se jäi maaliskuussa 1944 mottiin Krimin niemimaalle, jossa se tuhoutui 8. toukokuuta.
Pian tuhoutumisensa jälkeen divisioona perustettiin 16. kesäkuuta 1944 uudelleen Unkarissa ja se osallistui kesällä 1944 taisteluihin Prahassa ja Varsovassa, joissa se tuhoutui toisen kerran. Divisioonan nimellä perustettiin taisteluosasto, mutta se tuhoutui 1945 kolmannen kerran Danzigin ympäristössä.
Saša Lukić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Saša Lukić
Syntymäaika: 13. elokuuta 1996 (ikä 28)
Syntymäpaikka: Šabac, Jugoslavia
Pelipaikka: keskikenttäpelaaja
Pituus: 182 cm
Seura
Seura: Fulham
Pelinumero: 28
Junioriseurat
–2009: POFK Savacium
2009–2013: Partizan
Seurat
| Vuodet | Seura | O | (M) |
| 2013–2016 | Partizan | 27 | (2) |
| 2013–2014 | → Teleoptik (laina) | 21 | (3) |
| 2016–2023 | Torino | 151 | (13) |
| 2017–2018 | → Levante (laina) | 16 | (0) |
| 2023– | Fulham | 38 | (1) |
Maajoukkue
| 2012–2013 | Serbia U17 | 7 | (2) |
| 2014 | Serbia U18 | 1 | (0) |
| 2014 | Serbia U19 | 2 | (0) |
| 2015–2019 | Serbia U21 | 20 | (3) |
| 2018– | Serbia | 49 | (2) |
 Seurajoukkueuran tilastot kattavat vain kansalliset sarjat, päivitetty 30. elokuuta 2024.  Maajoukkueuran tilastot päivitetty 30. elokuuta 2024.
Saša Lukić (serb. Саша Лукић, s. 13. elokuuta 1996 Šabac, Jugoslavia) on serbialainen jalkapalloilija. Hän edustaa Englannin Valioliigassa pelaavaa Fulhamia. Pelipaikaltaan hän on keskikenttäpelaaja. Vuodesta 2018 lähtien hän on pelannut Serbian A-maajoukkueessa.
Seurajoukkueura

Lukić aloitti jalkapallouransa kotikaupunkinsa Šabacin POFK Savaciumissa. Hän liittyi vuonna 2009 Partizanin junioriakatemiaan.
Kauden 2013–2014 Lukić pelasi lainalla Serbian toiseksi korkeimmalla sarjatasolla Teleoptikissa, jossa hän pelasi 21 ottelua ja teki kolme maalia. Ensiesiintymisensä Partizanin edustusjoukkueessa Lukić teki 16. toukokuuta 2015 Serbian Superliigassa Novi Pazaria vastaan.
Kaudella 2015–2016 Lukić alkoi saamaan Partizanissa enemmän peliaikaa ja debytoi 22. lokakuuta 2015 myös Eurooppa-liigassa Athletic Bilbaota vastaan. Hän pelasi kauden aikana 25 ottelua Serbian Superliigassa ja teki niissä kaksi maalia. Toukokuussa 2016 hän voitti seuran riveissä Serbian cupin.
Kesällä 2016 Lukić siirtyi Partizanista italialaiseen Torinoon 1,7 miljoonan euron siirtosummalla. Hän debytoi joukkueessa 17. lokakuuta 2016 Serie A:n ottelussa Palermoa vastaan, jossa hän tuli vaihdosta kentälle Mirko Valdifiorin tilalle ottelun 84. minuutilla. Ensimmäisellä kaudellaan Torinossa Lukić pelasi 14 ottelua Serie A:ssa sekä yhden Italian cupin ottelun.
Elokuussa 2017 Lukić siirtyi kauden 2017–2018 kattavalla lainasopimuksella espanjalaiseen Levanteen.
Lukić palasi kaudeksi 2018–2019 Torinoon ja teki ensimmäisen maalinsa Torinon pelaajana 3. toukokuuta 2019 paikallisottelussa Juventusta vastaan. Lukić pelasi Torinossa vuosina 2016–2023 kaikki kilpailut mukaan lukien yhteensä 168 ottelua ja teki niissä 14 maalia.
Lukić siirtyi 31. tammikuuta 2023 Torinosta Englannin Valioliigan Fulhamiin vuoteen 2027 ulottuvalla sopimuksella, joka sisältää jatko-option yhdestä lisävuodesta. Fulhamissa hän pelasi ensimmäistä kertaa 11. helmikuuta 2023 valioliigaottelussa Nottingham Forestia vastaan. Hän pelasi kevätkaudella 2023 Valioliigassa 12 ottelua. Seuraavalla kaudella hän pelasi 24 valioliigaottelua ja teki maalin maaliskuussa Tottenham Hotspuria vastaan.
Maajoukkueura

Lukić pelasi Serbian eri juniorimaajoukkueissa vuosina 2012–2019. Alle 21-vuotiaiden EM-kilpailuissa 2017 hän pelasi yhden ottelun. Vuoden 2019 alle 21-vuotiaiden EM-kilpailuissa hän pelasi täydet minuutit Serbian jokaisessa kolmessa ottelussa.
Serbian A-maajoukkueessa Lukić debytoi 7. syyskuuta 2018 Kansojen liigan ottelussa Liettuaa vastaan ja ensimmäisen maajoukkuemaalinsa hän teki 11. marraskuuta 2021 ystävyysottelussa Qataria vastaan. Vuoden 2022 MM-kilpailuissa Lukić pelasi Serbian avauskokoonpanossa Brasiliaa, Kamerunia ja Sveitsiä vastaan Serbian jäädessä alkulohkonsa viimeiseksi.
Lukić on pelannut kesäkuun 9. päivään 2024 mennessä 46 A-maaottelua, joissa hän on ollut 31 kertaa avauskokoonpanossa. Hän on tehnyt kaksi A-maaottelumaalia.
Visconti

Visconti on muun muassa seuraavien henkilöiden nimi:
Adriano Visconti (1915–1945), toisen maailmansodan italialainen hävittäjä-ässä
Emilio Visconti-Venosta (1829–1914), italialainen poliitikko, moninkertainen ulkoministeri
Ennio Quirino Visconti (1751-1818), italialainen arkeologi
Filippo Maria Visconti (1392–1447), Milanon herttua
Filippo Maria Visconti (1721–1801), Milanon arkkipiispa
Gary Visconti (s. 1945), yhdysvaltalainen taitoluistelija
Gian Galeazzo Visconti (1351–1402), ensimmäinen Milanon herttua
Giovanni (Gian) Maria Visconti (1388–1412), Milanon herttua
Giovanni Visconti (s. 1983), italialainen maantiepyöräilijä
Louis Visconti (1791–1853 Pariisi), ranskalainen arkkitehti ja muotoilija
Luchino Visconti (1906–1976), italialainen elokuvaohjaaja
Ottone Visconti (1207–1295), Milanon arkkipiispa
Tony Visconti (s. 1944), yhdysvaltalainen äänilevytuottaja, muusikko ja laulaja
Santusjärvi

| Santusjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′32″N, 25°12′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Saareslammiin 
Järvinumero:  14.221.1.069
Mittaustietoja
Pinnankorkeus:  135,7 m  
Pituus:  550 m  
Leveys:  400 m  
Rantaviiva:  2,136 km  
Pinta-ala:  7,886 ha  
Saaria:  1 
 fiSantusjärvi 
Santusjärvi on Pirkanmaalla Kuhmoisissa Porraksen kylän lähellä sijaitseva järvi.
Maantietoa

Järven pinta-ala on 7,9 hehtaaria, se on 550 metriä pitkä ja 400 metriä leveä. Sen eteläpuolella sijaitseva Santusvuori nousee noin 30 metriä järven pinnan yläpuolelle ja lounaispuolella sijaitseva Auvomäki noin 40 järven pinnan yläpuolelle. Järvi on autio ja sillä on kartan mukaan yksi pieni saari. Järven rantaviivan pituus on 2,1 kilometriä ja rannat ovat pääosin soistunutta metsämaata. Järven pohjoispuolelta kulkee tie.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 135,7 metriä mpy. Siihen johtaa seitsemän ojaa. Laskuoja lähtee järven kaakkoispäästä ja laskee noin 300 metrin päässä Saareslammiin. Laskuojan pudotus on 5,4 metriä.
Historiaa

Vuoden 1855–1856 Kalmbergin kartastossa järvi oli merkitty, mutta se oli nimetön.
Vuoden 1966 peruskartassa järveen johti viisi ojaa. Vuoteen 1986 mennessä siihen oli johdettu kaksi ojaa lisää.
Saarikonjärvi

| Saarikonjärvi |
| --- | --- |
Valtiot:  Suomi 
Paikkakunta:  Eura 
Koordinaatit:  61°06′09″N, 22°01′04″E
Vesistöalue ja valuma-alueen tietoja
Laskujoki:  Pietarjoki 
Järvinumero:  34.072.1.002
Mittaustietoja
Pinnankorkeus:  54,3 m 
Rantaviiva:  0,531 km 
Pinta-ala:  1,529 ha  
 fiSaarikonjärvi 
Saarikonjärvi tai Saarikkojärvi on pieni suolampi, joka sijaitsee Eurassa Naarjoen kylässä  Satkunnassa ja kuuluu Eurajoen vesistössä Turajärveen laskevaan Haajanojan ja Naarjoen valuma-alueeseen.
Maantiede

Lammen pinta-ala on 1,5 hehtaaria ja pyöreähkön lammen läpimitta on noin 150 metriä. Sen luusua sijaitsee lammen itäreunalla, josta virtaa nimetön metsäpuro itään suuren Isosuon reunaan. Puro saavuttaa pohjoisempana Naarjoen peltoaukeat ja etenee Haajanojan nimisenä Pietarjoen, Turajärven, Juvajoen kautta Eurajokeen.
Rantaviivaa on vain puoli kilometriä ja ranta on lähes pelkästään avosuota. Kaakossa on lyhyt osuus metsää, johon onkin rakennettu lammen ainoa loma-asunto.
Luonto

Lampi on osittain umpeen kasvaneen suuremman järven jäänne. Sen alkuperäistä kokoa on vaikea arvioida, mutta avosuon keskellä olevan vettyneen osan perusteella järven pituus on voinut olla 600 metriä tai jos viereinen suo Toramus on kuulunut siihen mukaan, niin jopa 1,6 kilometriä. Avosuota lammen ympärillä on noin 700×500 metriä. Metsäsuota on vielä kaksi kertaa enemmän. Ympäröivät mäet ovat moreenimaata.
Historia

Saarikonjärveä ja sitä lähellä olevia Sirkkajärveä ja Toramusjärveä kuivatettiin 1810−1820-luvuilla.
Saša Pivovarova

Sasha Pivovarova
Aleksandra kenen mukaan? "Saša" Pivovarova (ven. Александра "Саша" Пивоварова; s. 21. tammikuuta 1985 Moskova) on venäläinen huippumalli.
Elämä ja ura

Pivovarova on tehnyt mallintöitä vuodesta 2005 ja ehtinyt kahdessa vuodessa esiintyä mainoskampanjoissa muun muassa Guccille, Pradalle, Chanelille ja Louis Vuittonille. Catwalkia hän on kävellyt edellä mainittujen lisäksi muun muassa Dolce & Gabbanan, Calvin Kleinn, Diorin, Marc Jacobsin, Ralph Laurenin ja Fendin muotinäytöksissä. Pivovarova on myös ensimmäinen malli, joka on toiminut Pradan kasvona viisi kautta peräkkäin (syksy 2006, kevät 2006, syksy 2006, kevät 2007 ja syksy 2007). Kukaan ennen tätä ei ole toiminut viittä kautta minkään kampanjan kasvona.
Toukokuussa 2007 Pivovarova esiintyi American Voguen kannessa yhdessä Jessica Stamin, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heidät tituleerattiin muodin 10 seuraavaksi supertähdeksi (The World's Next Top Models... Fashion's 10 Mew Superstars).
Pivovarova on ollut Models.com-sivuston Models Top 50 -listan viiden parhaan joukossa useita kuukausia ja tällä hetkellä hän on sijalla 2.
Pivovarova on myös omistautunut taiteilija ja opiskelikin taidehistoriaa Moskovan yliopistossa, kun hänen silloinen ystävänsä ja nykyinen aviomiehensä, valokuvaaja Igor Vishnyakov esitteli hänet IMG-mallitoimistolle. Hän ei aiemmin ollut harkinnut mallin uraa, vaan unelmoi taiteilijan tai näyttelijän ammatista.
Ulkonäkö

Pivovarova on pituudeltaan 174 cm. Hänen hiuksensa ovat oikeasti ruskeat, mutta ne on värjätty vaaleiksi. Pivovarovan silmät ovat siniset ja häntä on ulkonäöllisesti verrattu australialaiseen huippumalli Gemma Wardiin.
Aiheesta muualla

IMG Models (Arkistoitu – Internet Archive) (englanniksi)
Viscount (Kanada)

| Viscount |
| --- | --- |
 Amherst Avenue
 Viscount
 Koordinaatit: 51°57′N, 105°39′W 
Valtio:  Kanada
Provinssi:  Saskatchewan
Hallinto:  
 – Hallinnon tyyppi:  Kunta
 – Pormestari:  Moe Kirzinger
Pinta-ala:  
 – Kokonaispinta-ala:  1,18 km²
Väkiluku (2011):  252
 – Väestötiheys:  213,6 as./km²
 
 www.viscount.ca 
Infobox OKVirheellinen NIMI-arvo: 
Viscount on kylä ja kunta Saskatchewanin provinssissa Kanadassa. Kunnan asukasluku on 252.
Viscount on nimetty irlantilaisen juristin, Viscount Plunkettin, mukaan. Kylää alettiin rakentaa vuonna 1907, ja seuraavana vuonna Canadian Pacific Railwayn juna-asema valmistui kylään yhdistäen sen muualla Kanadaan. Viscountista tuli kunta samana vuonna. Nykyisin kylässä toimii koulu, kirjasto, pankki, kauppa, keilahalli, hotelli ja kolme seurakuntaa.
Shut Your Mouth and Open Your Eyes

| Shut Your Mouth and Open your Eyes AFI |
| --- | --- | --- |

Studioalbumin tiedot
 Julkaistu: 11. marraskuuta 1997
 Tuottaja(t): AFI
 Tyylilaji: Hardcore punk
 Kesto: 30.35
 Levy-yhtiö: Nitro Records
AFIin muut julkaisut
| Very Proud of Ya 1996 | Shut Your Mouth and Open Your Eyes 1997 | A Fire Inside EP 1998 |
Shut Your Mouth and Open your Eyes on yhdysvaltalaisen punk-yhtyeen, AFI:n kolmas, vuonna 1997 julkaistu albumi. Albumi on tyyliltään hardcore punkia.
Kappalelista

"Keeping Out of Direct Sunlight (An Introduction)" – 0:58
"Three Reasons" – 1:33
"A Single Second" – 2:12
"pH Low" – 1:42
"Let It Be Broke" – 2:06
"Third Season" – 2:49
"Lower Your Head and Take It in the Body" – 1:46
"Coin Return" – 2:33
"The New Patron Saints and Angels" – 2:17
"Three Seconds Notice" – 1:35
"Salt for Your Wounds" – 2:24
"Today's Lesson" – 2:14 (Filth cover)
"The Devil Loves You" – 1:30
"Triple Zero" – 2:50
"Last Caress" - 2:01 (The Misfits Cover) (Vinyyli)
Muuta

Kotelon sisimmässä reunassa on piilotettu teksti "A Fire Inside". Tämä on ensimmäinen kerta kuin bändi käyttää lausetta "A Fire Inside".
Kappaleessa "A Single Second" Nick 13 Tiger Armystä laulaa kertosäkeessä. Nick 13 on tehnyt paljon taustatyötä AFI:n levyillä.
Tämä on ensimmäinen levy missä Hunter Burgan soittaa bassoa, vaikkakin vain yhtyeen väliaikaisena jäsenenä.
Valle Latina

Isola del Liri, Valle Latina
Valle Latina on Italiassa sijaitseva maantieteellinen ja historiallinen alue, joka ulottuu Rooman eteläpuolelta Cassinoon. Se vastaa antiikin Rooman Latiumin itäistä osaa. Laakson tärkeimpiä kaupunkeja ovat Frosinone, Cassino, Sora, Anagni ja Alatri.
Kirjallisuutta

Lazio (non compresa Roma e dintorni), Guida d'Italia,Touring Club Italiano, Milan, 1981
Shuttle

| Shuttle |
| --- | --- |
Kehittäjä:  Vektor Grafix
Julkaisija:  Virgin Games
Julkaistu:  1992
Lajityyppi:  Lentosimulaattori
Pelimuoto:  simulaatiopeli
Alusta:  Amiga, Atari ST, DOS
Jakelumuoto:  Levyke
Lisää peliartikkeleitaVideopelien teemasivulla
Infobox OK  : 
Shuttle (koko nimeltään Shuttle: The Space Flight Simulator) on Vektor Grafixin kehittämä realismiin pyrkivä simulaatio avaruussukkulasta. Pelin on julkaissut Virgin Games vuonna 1992 Amigalle, Atari ST:lle ja DOS:lle.
Pelin tehtävien suorittaminen saattoi kestää pitkään jos pelaaja ei käyttänyt ajan nopeutusta. Yksittäisen tehtävän suorittaminen saattaa kestää päiviä, esimerkiksi oikean laukaisumenettelyn noudattaminen voi viedä viisi tuntia.
Vastaanotto

Amiga Computing -lehti antoi pelille 92% arvostelussaan.
CU Amiga -lehti antoi pelin uudelleenjulkaisulle arvosanan 84%.
Aiheesta muualla

Shuttle: The Space Flight Simulator MobyGamesissa (englanniksi)
Shuttle: The Space Flight Simulator Hall of Light -sivustolla (englanniksi)
Salman Isa

| Henkilötiedot |
| --- | --- | --- |
Koko nimi: Salman Isa Ghuloom
Syntymäaika: 12. heinäkuuta 1977 (ikä 47)
Syntymäpaikka:  Bahrain
Pelipaikka: laitapuolustaja
Pituus: 175 senttimetriä
Seura
Seura:  Al-Riffa
Seurat
| Vuodet | Seura | O (M) |
| 1996–1998   1998–2004   2005–2011   2011– |  Madinat Isa    Al-Riffa    Al-Arabi    Al-Riffa |     67 (9)   |
Maajoukkue
| 2001–2012 |  Bahrain | 144 (21) |
 Seurajoukkueuran tilastot kattavat vain kansalliset sarjat, päivitetty 17. lokakuuta 2011.  Maajoukkueuran tilastot päivitetty 8. marraskuuta 2012.
Salman Isa Ghuloom (arab. سلمان عيسى‎; s. 12. heinäkuuta 1977 Bahrain) on bahrainilainen jalkapalloilija, ja Bahrainin valioliigassa pelaavan Al-Riffan kapteeni. Hän pelaa useimmiten puolustajan paikalla, mutta on toiminut laidalla myös hyökkäävämmässä roolissa. Isa onkin laitojen raskaan ja väsymättömän työnsä sekä nopeiden laitanousujensa ansiosta saanut lempinimen Al Janah Al Taer eli "Lentävä laituri", ja Al-Riffassa jopa kulttisankarin maineen.
Ura > Seuraura

Isa aloitti seurajoukkueuransa Bahrainin toiseksi korkeimmalla sarjatasolla pienessä Madinat Isan joukkueessa. Isan mahtavat suoritukset joukkueessa johtivat Al-Riffan, erään Bahrainin kuuluisimmista joukkueista, tarjoamaan hänelle sopimusta vuonna 1998. Isa allekirjoittikin sopimuksen, ja oli suuressa roolissa, kun seura voitti Bahrainin mestaruuden kaudella 2002–2003.
Vuonna 2005 Isa siirtyi qatarilaiseen Al-Arabin joukkueeseen. Siellä hän onnistui melko nopeasti saavuttamaan luotettavuuden kokoonpanossa, ja tekikin 67 pelaamassaan ottelussa yhteensä yhdeksän maalia, vaikka pelasi puolustajana.
Isa siirtyi takaisin Al-Riffaan vuonna 2011 300 000 euron siirtosummalla.
Ura > Maajoukkueura

Bahrainin joukkueessa Isa alkoi pelata vuonna 2001. Monien mielestä hänen parhaat esityksensä maajoukkueessa nähtiin vuonna 2004, jolloin hän osallistui joukkueen mukana Qatarissa järjestettyyn Gulf Cupiin. Isa teki turnauksen ottelussa Saudi-Arabiaa vastaan upean maalin, joka oli myös pelin 3–0-voittomaali. Cupin välierässä Bahrain hävisi Omanille, mutta sijoittui lopulta kolmanneksi.
Isa on pelannut A-maajoukkueessa 144 ottelua, mikä on eniten bahrainilaisista jalkapallon historiassa. Globaalissa ottelutilastossa Isa on sijalla 17, takanaan muun muassa Jari Litmanen ja Luis Figo.
Aiheesta muualla

Profiili National Football Teams -sivustolla